Avo Viiol

Avo Viiol (sündinud 5. augustil 1958) on eesti jurist ja endine Eesti Kultuurkapitali tegevjuht. 

Ta on lõpetanud Tartu Riikliku Ülikooli õigusteaduskonna. 1980. aastate keskpaiku oli ta TRÜ poliitilise ökonoomia kateedri õpetaja ja ühtlasi aspirant ning ühiskonnateaduste kateedrite parteibüroo liige.Tartu Riikliku Ülikooli struktuur ja isikkoosseis 1986/87 1990. aastate algul kirjutas koos kaasautoritega mitu majandusõpikut. 

1995. aastal asus tööle Eesti Kultuurkapitali tegevjuhinaIgor Taro "Eks ta ongi tark mahhinaator" SL Õhtuleht, 16. august 2002. Aastatel 1999–2002 riisus ta ametiseisundit kuritarvitades Eesti Kultuurkapitalist 8 521 910 krooni"Viiol hoiab töökohta saladuses" Delfi, 12. märts 2004. Väidetavalt olevat ta suurema osa riisutud rahast kasiinodes maha mänginud. 13. augustil 2002 võeti Viiol vahi alla."Avo Viiol keeldus advokaadist" Eesti Päevaleht, 22. august 2002. Avo Viioli süüasja tõttu astus kultuuriminister Signe Kivi ametist tagasi."Kultuuriminister Signe Kivi astub tagasi" Eesti Päevaleht, 15. august 2002

Tallinna linnakohus karistas Avo Viiolit 2003. aasta 7. jaanuaril lihtmenetluse korras suurriisumise ja ametialase võltsimise eest ametiseisundit kuritarvitades kahe aasta ja kaheksa kuulise vangistusega ning mõistis talt välja üle 8,5 miljoni krooni."Riisumine viis vanglasse" SL Õhtuleht, 23. oktoober 2007. Viiol vabanes vanglast enne tähtaega Tartu maakohtu otsuse järgi 2004. aasta veebruaris."Suurmängur taas vabaduses" SL Õhtuleht, 10. veebruar 2004.

Pärast vanglast vabanemist asus Viiol elama Jõhvisse ning kirjutas raamatu "Liiga pikk elu" (2004). Vastavalt kohtu otsusele pidi Viiol kogu riisutud raha Kultuurkapitalile tagasi maksma. 2004.–2005. aastal maksis ta võlast 16 274 krooni, 2006. aastal 992 krooni, 2007. aastal 1655 krooni ja 2008. aastal 3470 krooni. 2009. ja 2010. aastal ei maksnud ta võlast tagasi mitte midagi."Viiol ei maksnud mullu riigile sentigi tagasi" Postimees, 8. jaanuar 2010 Kokku on ta nende andmete järgi tasunud 22 391 krooni, mis teeb aastas keskmiselt ligikaudu 3198,71 krooni. Selle järgi kulub tal võla tagasimaksmiseks kokku 2664 aastat. Justiitsminister Kristen Michal leidis, et Viioli juhtum riivab ühiskonna õiglustunnet, ning ta lubas selle arengul hoolikalt silma peal hoida."Kultuurkapital lubab Viioli lõpuks liistule tõmmata" Postimees, 16. mai 2011

Viiol on ettevõtja, talle kuulub osaühing Viru Äriteenindus."Miljonivõlgnik Avo Viiol on edukas ettevõtja" Postimees, 21. aprill 2011

8. märtsil 2019 esitas Eesti Kultuurkapital Viru Maakohtule avalduse Avo Viioli eraisiku pankroti väljakuulutamiseks"Kultuurkapital esitas avalduse Avo Viioli pankroti väljakuulutamiseks" Delfi, 11. märts 2019 ning 27. mail kuulutas kohus pankroti välja."Kohus kuulutas välja kultuurkapitali raha raisanud Avo Viioli pankroti" ERR, 27. mai 2019

Viited

Kategooria:Eesti juristid
Kategooria:Eesti ettevõtjad
Kategooria:Eesti kurjategijad
Kategooria:Sündinud 1958